**Emerson Etem** (s. 16. kesäkuuta 1992 Long Beach, Kalifornia, Yhdysvallat) on yhdysvaltalainen entinen jääkiekkoilija, pelipaikaltaan hän oli laitahyökkääjä. Ammattilaisurallaan Etem kulki toistuvasti NHL- ja AHL-liigojen välillä, eikä pelannut kokonaista kautta missään. Hänen ammattilaisuransa oli kausien 2012–2013 ja 2018–2019 välisenä aikana. Keväällä 2020 Etem lopetti pelaajauransa.

Aktiiviuransa jälkeen hän ryhtyi valmentamaan ja toimii nykyään USPHL-Premier sarjassa pelaavan Long Beach Shreddersin päävalmentajana.

Ura
---

Etem pelasi kaudet 2009–2012 WHL-joukkue Medicine Hat Tigersissa. Hän voitti viimeisellä juniorikaudellaan WHL:n maalipörssin. Keväällä 2012, WHL-kautensa päätyttyä, hän pelasi myös kaksi runkosarja- ja neljä pudotuspeliottelua AHL-joukkue Syracuse Crunchissa. Kauden 2012–2013 Etem aloitti AHL:n Norfolk Admiralsissa, mutta NHL:n työsulun päätyttyä hän pääsi debytoimaan Anaheim Ducksissa.

Etem teki ensimmäisen NHL-maalinsa 18. maaliskuuta 2013 San Jose Sharksia vastaan.

27. kesäkuuta 2015, NHL:n varaustilaisuuden 2015 toisena päivänä, Etem siirtyi New York Rangersiin pelaajakaupassa, jossa Rangers sai hänen lisäkseen toisen kierroksen varausvuoron ja jossa Ducks sai vaihdossa hyökkääjä Carl Hagelinin sekä toisen ja kuudennen kierroksen varausvuorot. Matka jatkui jo seuraavan kauden aikana uuteen seuraan, kun Etem vaihdettiin 8. tammikuuta 2016 Vancouver Canucksia edustaneeseen Nicklas Jenseniin ja Vancouverin vuoden 2017 varaustilaisuuden kuudennen kierroksen varausoikeuteen.

Etem ei mahtunut kaudella 2016–2017 Vancouverin kokoonpanoon ja hänet laitettiin vapaiden pelaajien listalle, josta Anaheim Ducks poimi hänet. Etem loukkasi polvensa kauden alussa ja joutui olemaan koko kauden sivussa. Hänen pelaajasopimuksensa loppui tuohon kauteen ja hän teki kesällä 2017 yksivuotisen ja kaksisuuntaisen sopimuksen Phoenix Coyotesin kanssa. Etem ei mahtunut Coyotesin kokoonpanoon ja sopimus purettiin tammikuussa 2018, minkä jälkeen hän pelasi kevään Sveitsin HC Luganossa.

Etem teki kaudeksi 2018–2019 try-out -sopimuksen AHL-liigan Ontario Reignin kanssa. Hänet vapautettiin sopimuksesta yhdeksän ottelun jälkeen. Kaudella 2019–2020 Etem pelasi vielä WMHL-puoliammattilaisarjaa. Hän ilmoitti lopettavansa pelaajauransa vuonna 2020.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Syracuse Crunch | AHL | 2 | 1 | 0 | 1 | 2 | 4 | 2 | 0 | 2 | 0 |
| 2012–2013 | Anaheim Ducks | NHL | 38 | 3 | 7 | 10 | 9 | 7 | 3 | 2 | 5 | 2 |
|  | Norfolk Admirals | AHL | 45 | 13 | 3 | 16 | 12 | – | – | – | – | – |
| 2013–2014 | Anaheim Ducks | NHL | 29 | 7 | 4 | 11 | 4 | 4 | 0 | 0 | 0 | 12 |
|  | Norfolk Admirals | AHL | 50 | 24 | 30 | 54 | 10 | 4 | 0 | 2 | 2 | 0 |
| 2014–2015 | Anaheim Ducks | NHL | 45 | 5 | 5 | 10 | 4 | 12 | 3 | 0 | 3 | 0 |
|  | Norfolk Admirals | AHL | 22 | 13 | 8 | 21 | 2 | – | – | – | – | – |
| 2015–2016 | New York Rangers | NHL | 19 | 0 | 3 | 3 | 2 | – | – | – | – | – |
|  | Vancouver Canucks | NHL | 39 | 7 | 5 | 12 | 9 | – | – | – | – | – |
| 2016–2017 | Anaheim Ducks | NHL | 3 | 0 | 0 | 0 | 2 | – | – | – | – | – |
|  | San Diego Gulls | AHL | 1 | 1 | 0 | 1 | 0 | – | – | – | – | – |
| 2017–2018 | Tucson Roadrunners | AHL | 16 | 4 | 1 | 5 | 8 | – | – | – | – | – |
|  | HC Lugano | NLA | 5 | 0 | 0 | 0 | 0 | 1 | 0 | 0 | 0 | 0 |
| 2018–2019 | Ontario Reign | AHL | 9 | 1 | 0 | 1 | 0 | – | – | – | – | – |
| 5 kautta | yhteensä | NHL | 173 | 22 | 24 | 46 | 30 | 23 | 6 | 2 | 8 | 14 |

Lähteet
-------

* Emerson Etem The Internet Hockey Databasessa (englanniksi)
* Emerson Etem *Elite Prospects*. Everysport Media Group AB.  (englanniksi)

### Viitteet

1. ↑  Emerson Etem Team Staff Profile Elite Prospects:  Everysport Media Group AB. Viitattu 6.11.2022. (englanniksi)
2. ↑  Rosen, Dan: Rangers get Etem from Ducks for Hagelin *NHL.com*.  27.6.2015. Viitattu 28.6.2015. (englanniksi)
3. ↑  Canucks acquire Etem for Jensen, pick *TSN*.  8.1.2016. Viitattu 16.1.2016. (englanniksi)
4. ↑  Ducks Claim Etem off NHL Waivers *nhl.com*. Viitattu 6.11.2022. (englanniksi)